হাসিব আহসান

হাসিব আহসান (১৫ জুলাই, ১৯৩৯ - ৮ মার্চ, ২০১৩) ছিলেন একজন পাকিস্তানি ক্রিকেটার, যিনি ১৯৫৮ থেকে ১৯৬২ সালের মধ্যে পাকিস্তানের হয়ে মোট ১২টি টেস্ট ক্রিকেট ম্যাচ খেলেছেন। তিনি ব্রিটিশ ভারতের উত্তর-পশ্চিম সীমান্ত প্রদেশের (বর্তমান খাইবার পাখতুনখোয়া) পেশাওয়ার শহরে জন্মগ্রহণ করেন। তিনি একজন ডানহাতি অফ স্পিনার হিসেবে টেস্ট ক্রিকেটে ৪৯.২৫ গড়ে ২৭টি উইকেট সংগ্রহ করেছেন; যার মধ্যে পাঁচ উইকেট শিকার ছিল ২ বার। প্রথম-শ্রেণীর ক্রিকেটে তিনি ৪৯ ম্যাচে ২৭.৭১ গড়ে ১৪২টি উইকেট শিকার করেন। আহসানের সাথে সাবেক পাকিস্তানি অধিনায়ক জাভেদ বার্কির বিবাদ ছিল। বোলিং অ্যাকশন নিয়ে বিতর্কের কারণে মাত্র ২৩ বছর বয়সে তার আন্তর্জাতিক কর্মজীবনের অকালে সমাপ্তি ঘটে। তিনি পাকিস্তান ক্রিকেট দলের প্রধান নির্বাচক, ব্যবস্থাপক ও ১৯৮৭ ক্রিকেট বিশ্বকাপের সাংগঠনিক দলের সদস্য হিসেবে কাজ করেছেন। ২০১৩ সালের ৮ মার্চ ৭৩ বছর বয়সে করাচিতে তিনি মৃত্যুবরণ করেন। আহসান ১৯৫৫ থেকে ১৯৬৩ সালের মধ্যে পাকিস্তান, করাচি, পাকিস্তান ইন্টারন্যাশনাল এয়ারলাইন্স, রাওয়ালপিন্ডি, পেশাওয়ার এবং অন্যান্য দলের হয়ে ৪৯টি প্রথম-শ্রেণীর ক্রিকেট ম্যাচ খেলেন। প্রথম-শ্রেণীর ক্রিকেটে তিনি এক ইনিংসে ৫ কিংবা তার বেশি উইকেট ১৩ বার এবং এক ম্যাচে ১০ কিংবা তার বেশি উইকেট ২ বার নেয়ার কৃতিত্ব অর্জন করেছেন। সাবেক পাকিস্তানি ক্রিকেটার ওয়াকার হাসান তার সম্পর্কে বলেছিলেন পাকিস্তান ক্রিকেটের জন্য সে সম্মান ও যথার্থ মর্যাদার সাথে কাজ করে গিয়েছে এবং সে ছিল একজন কেন্দ্রস্থলের যোদ্ধা। আহসান উত্তর-পশ্চিম সীমান্ত প্রদেশ ও বাহাওয়ালপুরের হয়ে প্রথম-শ্রেণীর ক্রিকেটে অভিষেক করেন। ১৯৫৫-৫৬ মৌসুমে মেরিলেবোন ক্রিকেট ক্লাবের বিপক্ষে খেলা তার অভিষেক ম্যাচটি ঐ মৌসুমে তার একমাত্র ম্যাচ ছিল। ১৯৫৬-৫৭ মৌসুমে তিনি পেশাওয়ারের হয়ে ৩টি ম্যাচ খেলেন এবং পাঞ্জাব বি দলের সাথে ৭৬ রানে ৮ উইকেট নিয়ে ঐ মৌসুমের সেরা বোলিংয়ের কৃতিত্ব অর্জন করেন। পরের মৌসুমে ৯ ম্যাচে ৪৩ উইকেট নিয়ে তিনি বল হাতে আরও কার্যকর হয়ে ওঠেন। ঐ একই মৌসুমে পাঞ্জাব বি দলের সাথে তিনি ২৩ রান দিয়ে ৮ উইকেট পান; প্রথম-শ্রেণীর ক্রিকেটে এটি ছিল তার ব্যক্তিগত সেরা অর্জন। ঐ মৌসুম চলাকালে কেনসিংটন ওভালে ওয়েস্ট ইন্ডিজের বিপক্ষে তার টেস্ট ম্যাচ অভিষেক হয়। ঐ ম্যাচে হানিফ মোহাম্মদ ৩৩৭ রান করেন। ১৯৫৮ সালে অনুষ্ঠিত হওয়া ঐ সিরিজের প্রথম ম্যাচে তিনি উইকেটশূন্য থেকে ২১ ওভার বল করে ৮৪ রান দেন। সিরিজের ৩টি ম্যাচ খেলে তিনি ৫টি উইকেট সংগ্রহ করেন। আহসান পরের দুই মৌসুমে মাত্র ১৪টি উইকেট শিকার করেন কিন্তু ৫১ রানে ৫ উইকেট ছিল এই দুই মৌসুমে তার সেরা অর্জন। ১৯৬০-৬১ সালে ভারত সফরে যাওয়া পাকিস্তান দলের সাথে তিনি সম্পৃক্ত ছিলেন। সেখানে তিনি ৫টি টেস্ট ম্যাচসহ মোট ৯টি ম্যাচ খেলেন এবং ২৮.৭৫ গড়ে ২৪টি উইকেট শিকার করেন। ১৯৬০-৬১ মৌসুমে তিনি ২৬ টি উইকেট শিকার করেন, যার মধ্যে পশ্চিমাঞ্চল ক্রিকেট দলের সাথে খেলা ম্যাচে তিনি ৮০ রানে ৬ উইকেট শিকার করেন। টেস্টে ৩২.৬৬ গড়ে ১৫ উইকেট নিয়ে তিনি ভারতের বিপক্ষে সবচেয়ে সফল বোলার ছিলেন। জওহরলাল নেহেরু স্টেডিয়ামে ভারতের বিপক্ষে তিনি ২০২ রানে ৬ উইকেট নেন; যা তার ব্যক্তিগত সেরা অর্জন। ১৯৬১-৬২ ও ১৯৬২ মৌসুমে আহসান ১০ ম্যাচে ২৮ উইকেট নেন, যার মধ্যে ওরচেস্টারশায়ারের বিপক্ষে তিনি ৫ উইকেট শিকার করেন। পরের ২ ঘরোয়া মৌসুমে তিনি ৮টি ম্যাচ খেলে ১২টি উইকেট নেন, যার মধ্যে আইয়ুব ট্রফিতে পিআইএ'র হয়ে সারগোদা ক্রিকেট দলের বিপক্ষে খেলা ম্যাচে তিনি ৪৩ রানে ৫ উইকেট নেন। করাচির জাতীয় স্টেডিয়ামে তিনি তার বিদায়ী টেস্ট খেলেন; যেখানে তিনি ৬৪ রান দিয়ে ২ উইকেট পান। আহসান তার পুরো কর্মজীবনে ১২টি টেস্টে ৫০ এর কাছাকাছি গড়ে ২৭টি উইকেট পান। এর মধ্যে তিনি ২ বার পাঁচ উইকেট শিকার করেন। তিনি ৬১ রান করেন এবং তার সর্বোচ্চ স্কোর ছিল ১৪। ১৯৮০ সালে আহসান পাকিস্তান ক্রিকেট দলের প্রধান নির্বাচক ও ব্যবস্থাপনক ছিলেন। তিনি সর্বপ্রথম ১৯৮৪ সালে ওয়াসিম আকরামকে নিউজিল্যান্ড সিরিজের পাকিস্তান জাতীয় দলের খেলোয়াড় হিসেবে মনোনীত করেন। আকরাম তার সম্পর্কে বর্ণনা দেন, একজন শক্তিশালী নির্বাচক, যিনি তরুণদের সুযোগ দেন এবং তাদের বড় লড়াইয়ে প্রেরণ করেন। তিনি ১৯৮৭ ক্রিকেট বিশ্বকাপের প্রযুক্তিগত কমিটির চেয়ারম্যান এবং সাংগঠনিক দলের সদস্য ছিলেন। ঐ বিশ্বকাপে তিনি পাকিস্তান ক্রিকেট দলের ব্যবস্থাপকের দায়িত্ব পালন করেন। পাকিস্তান ক্রিকেট বোর্ডের তৌকির জিয়া ২০০৩ সালে তাকে সিন্ধু ক্রিকেট অ্যাসোসিয়েশনের সভাপতি হিসেবে নিযুক্ত করেন। তিনি আয়ারল্যান্ডের অবৈতনিক সাধারণ পরামর্শক এবং করাচির আমেরিকান এক্সপ্রেসের পরিচালক ছিলেন। পাকিস্তান ক্রিকেট বোর্ডের চেয়ারম্যান জাকা আশরাফ আহসান সম্পর্কে বলেন, সে শুধু একজন ভালো টেস্ট খেলোয়াড়ই নয়, একজন ভালো প্রশাসকও ছিল এবং খেলাটিকে সে অত্যন্ত ভালোভাবে বুঝতো। এছাড়াও তিনি শোয়েব আখতার ও মোহাম্মাদ আসিফের উপর আরোপিত ডোপিং ব্যানের বিরোধীতার আপিল শোনানির কমিটির সদস্য ছিলেন। তার সহকর্মীরা তাকে 'নিঁখুত প্রশাসক' আখ্যা দিয়ে থাকেন। আহসান ১৯৩৯ সালের ১৫ জুলাই ব্রিটিশ ভারতের উত্তর-পশ্চিম সীমান্ত প্রদেশের (বর্তমান খাইবার পাখতুনখোয়া) পেশাওয়ার শহরে জন্মগ্রহণ করেন। তিনি ছিলেন একজন উর্দুভাষী। তিনি পাকিস্তানের ইসলামিয়া কলেজ থেকে শিক্ষা লাভ করেন। তিনি কখনোই বিয়ে করেননি। সাবেক পাকিস্তানি খেলোয়াড় আফতাব বালুচ বলেন, আহসান বেশ ভদ্রলোক ছিলেন। সাবেক পাকিস্তান অধিনায়ক জাভেদ বার্কির সাথে তার বিবাদ ছিল। ভারতের বিপক্ষে টেস্ট ম্যাচ চলাকালে তার বোলিং অ্যাকশন নিয়ে বিতর্ক ওঠে। ১৯৬২ সালে পাকিস্তানের ইংল্যান্ড সফরে বিষয়টি আবার না ওঠা পর্যন্ত তিনি বোলিং চালিয়ে যান; এই বিতর্কের কারণে মাত্র ২৩ বছর বয়সে তার আন্তর্জাতিক কর্মজীবন শেষ হয়ে যায়। আহসান ২ বছর যাবত বৃক্কের অকার্যকারিতা রোগে আক্রান্ত ছিলেন। তার ডায়ালাইসিস চলছিল এবং তিনি করাচির আগা খান হাসপাতালে ভর্তি ছিলেন। করাচি সিটি ক্রিকেট অ্যাসোসিয়েশনের সভাপতি সিরাজুল ইসলাম বুখারি তার অসুস্থতা সম্পর্কে বলেন, সে সাহসের সাথে অসুস্থতার বিরুদ্ধে লড়েছে। ২০১৩ সালের ৮ মার্চ ৭৩ বছর বয়সে তিনি করাচিতে মৃত্যুবরণ করেন। পিইসিএইচএস গোরস্থানে তাকে দাফন করা হয়। পাকিস্তান ক্রিকেট বোর্ডের চেয়ারম্যান, পরিচালনা পর্ষদের প্রধান কর্মকর্তা সুবহান আহমেদ এবং সাধারণ পরিচালক জাভেদ মিয়াঁদাদ তার মৃত্যুতে গভীর শোক প্রকাশ করেন। পাঞ্জাবের মুখ্যমন্ত্রী শেহবাজ শরীফ তার মৃত্যুতে গভীর শোক, দুঃখ এবং সহানুভূতি প্রকাশ করেন। "Haseeb Ahsan Profile - Cricket Player Pakistan" [হাসিব আহসানের প্রোফাইল - পাকিস্তানি ক্রিকেটার]। ইএসপিএন ক্রিকইনফো (ইংরেজি ভাষায়)। ২০২৩-১১-২৮ তারিখে মূল থেকে আর্কাইভ করা। সংগ্রহের তারিখ ২০২৪-০৭-০৯।  "Teams Haseeb Ahsan played for" [হাসিব আহসান যেসব দলের হয়ে খেলেছেন]। ক্রিকেটআর্কাইভ। ২০১৬-০৩-০৮ তারিখে মূল থেকে আর্কাইভ করা। সংগ্রহের তারিখ ২০১৫-১২-১৩।  সংবাদপত্র, থেকে (২০১৩-০৩-০৮)। "Former Test cricketer Haseeb Ahsan dies" [সাবেক টেস্ট ক্রিকেটার হাসিব আহসান মারা গেছেন]। ডন (ইংরেজি ভাষায়)। সংগ্রহের তারিখ ২০২৪-০৭-০৯।  "First-class matches played by Haseeb Ahsan" [হাসিব আহসানের খেলা প্রথম-শ্রেণীর ম্যাচের তালিকা]। ক্রিকেটআর্কাইভ। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০২৪-০৭-০৯।  "First-class bowling in each season by Haseeb Ahsan" [হাসিব আহসানের প্রতি মৌসুমের প্রথম-শ্রেণীর বোলিং]। ক্রিকেটআর্কাইভ। ২০১৩-১০-২০ তারিখে মূল থেকে আর্কাইভ করা। সংগ্রহের তারিখ ২০১৫-১২-১৩।  "Peshawar v Punjab B – Quaid-e-Azam Trophy 1956/57 (North Zone)" [পেশাওয়ার বনাম পাঞ্জাব বি – কায়েদ-ই-আজম ট্রফি ১৯৫৬/৫৭ (উত্তরাঞ্চল)]। ক্রিকেটআর্কাইভ। ২০১২-১০-২৬ তারিখে মূল থেকে আর্কাইভ করা। সংগ্রহের তারিখ ২০১৫-১২-১৩।  "Peshawar v Punjab B – Quaid-e-Azam Trophy 1957/58 (North Zone)" [পেশাওয়ার বনাম পাঞ্জাব বি – কায়েদ-ই-আজম ট্রফি ১৯৫৭/৫৮ (উত্তরাঞ্চল)]। ক্রিকেটআর্কাইভ। ২০১২-১০-২৬ তারিখে মূল থেকে আর্কাইভ করা। সংগ্রহের তারিখ ২০১৫-১২-১৩।  "1st Test: West Indies v Pakistan at Bridgetown, Jan 17-23, 1958" [ব্রিজ টাউনে ওয়েস্ট ইন্ডিজ বনাম পাকিস্তানের ১ম টেস্ট, জানুয়ারি ১৭-২৩, ১৯৫৮]। ইএসপিএন ক্রিকইনফো। ২০১৮-১২-২৬ তারিখে মূল থেকে আর্কাইভ করা। সংগ্রহের তারিখ ২০১৫-১২-১৩।  এজেন্সি (২০১৩-০৩-০৮)। "Pakistan cricket heavyweight Haseeb Ahsan dies" [পাকিস্তান ক্রিকেটার হাসিব আহসান মারা গেছেন]। ডন (ইংরেজি ভাষায়)। ২০১৩-০৫-২৬ তারিখে মূল থেকে আর্কাইভ করা। সংগ্রহের তারিখ ২০২৪-০৭-০৯।  "Cricket Records - Records - Pakistan in West Indies Test Series, 1957/58 - Most wickets" [ওয়েস্ট ইন্ডিজ টেস্ট সিরিজে পাকিস্তানের ক্রিকেট রেকর্ড, ১৯৫৭/৫৮]। ইএসপিএন ক্রিকইনফো। ২০২৪-০৭-০৯ তারিখে মূল থেকে আর্কাইভ করা। সংগ্রহের তারিখ ২০১৫-১২-১৩।  "West Zone v Pakistani – Pakistan in India 1960/61" [পশ্চিমাঞ্চল বনাম পাকিস্তান – ভারতে পাকিস্তান]। ক্রিকেটআর্কাইভ। ২০১৫-০৯-২৩ তারিখে মূল থেকে আর্কাইভ করা। সংগ্রহের তারিখ ২০১৩-০৩-০৯।  "The Home of CricketArchive" [প্রতিপক্ষদের বিপক্ষে হাসিব আহসানের টেস্ট বোলিং]। ক্রিকেটআর্কাইভ। ২০১৪-০২-০২ তারিখে মূল থেকে আর্কাইভ করা। সংগ্রহের তারিখ ২০১৫-১২-১৩।  "IND vs PAK Cricket Scorecard, 4th Test at Chennai, January 13 - 18, 1961" [চেন্নাইয়ে অনুষ্ঠিত ভারত বনাম পাকিস্তানের ৪র্থ টেস্টের ক্রিকেট স্কোরবোর্ড, জানুয়ারি ১৩ - ১৮, ১৯৬১]। ইএসপিএন ক্রিকইনফো (ইংরেজি ভাষায়)। ২০২৩-০৯-২৪ তারিখে মূল থেকে আর্কাইভ করা। সংগ্রহের তারিখ ২০২৪-০৭-০৯।  "Worcestershire v Pakistanis – Pakistan in British Isles 1962" [ওরচেস্টারশায়ার বনাম পাকিস্তান - ব্রিটিশ দ্বীপপুঞ্জে পাকিস্তান]। ক্রিকেটআর্কাইভ। ২০১৩-১০-১৩ তারিখে মূল থেকে আর্কাইভ করা। সংগ্রহের তারিখ ২০১৩-০৩-০৮।  "Sargodha v Pakistan International Airlines – Ayub Trophy 1962/63 (Quarter – Final)" [সারগোদা বনাম পাকিস্তান আন্তর্জাতিক আকাশপথ – আইয়ুব ট্রফি ১৯৬২/৬৩ (কোয়ার্টার ফাইনাল)]। ক্রিকেটআর্কাইভ। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৩-০৩-০৯।  "PAK vs ENG Cricket Scorecard, 3rd Test at Karachi, February 02 - 07, 1962" [করাচিতে অনুষ্ঠিত পাকিস্তান বনাম ইংল্যান্ডের ৩য় টেস্টের ক্রিকেট স্কোরবোর্ড, ফেব্রুয়ারি ০২ - ০৭, ১৯৬২]। ইএসপিএন ক্রিকইনফো (ইংরেজি ভাষায়)। ২০২৩-১২-১১ তারিখে মূল থেকে আর্কাইভ করা। সংগ্রহের তারিখ ২০২৪-০৭-০৯।  "Former offspinner Haseeb Ahsan dies aged 73" [সাবেক অফস্পিনার হাসিব আহসান ৭৩ বছর বয়সে মারা গেছেন]। ইএসপিএন ক্রিকইনফো। ২০১৫-০৯-২৪ তারিখে মূল থেকে আর্কাইভ করা। সংগ্রহের তারিখ ২০১৫-১২-১৩।  "Former Pakistan Test cricketer Haseeb dies at 73" [সাবেক পাকিস্তানি টেস্ট ক্রিকেটার হাসিব ৭৩ বছর বয়সে মারা গেছেন]। ডেইলি টাইমস (ইংরেজি ভাষায়)। ২০২৪-০৭-০৯ তারিখে মূল থেকে আর্কাইভ করা। সংগ্রহের তারিখ ২০২৪-০৭-০৬।  "PCB announces provincial office bearers" [পাকিস্তান ক্রিকেট বোর্ড প্রাদেশিক কর্মকর্তাদের তালিকা ঘোষণা করেছে]। ইএসপিএন ক্রিকইনফো (ইংরেজি ভাষায়)। ২০২৪-০৭-০৯ তারিখে মূল থেকে আর্কাইভ করা। সংগ্রহের তারিখ ২০২৪-০৭-০৯।  "New panel to hear doping appeal" [ডোপিং আবেদনের শুনানির নতুন প্যানেল]। ইএসপিএন ক্রিকইনফো। ২০১৫-০৯-২৪ তারিখে মূল থেকে আর্কাইভ করা। সংগ্রহের তারিখ ২০১৫-১২-১৩।  "Courageous, combative, commonsensical" [সাহসী, সংগ্রামী, সাধারণ সংবেদনশীল]। ইএসপিএন ক্রিকইনফো (ইংরেজি ভাষায়)। ২০২৪-০৭-০৯ তারিখে মূল থেকে আর্কাইভ করা। সংগ্রহের তারিখ ২০১৫-১২-১৩।  "Transitions: Former chief selector Haseeb Ahsan dies" [উত্তরণ: সাবেক প্রধান নির্বাচক হাসিব আহসান মারা গেছেন]। দ্য এক্সপ্রেস ট্রিবিউন। ২০১৩-০৩-০৮। ২০২৪-০৭-০৯ তারিখে মূল থেকে আর্কাইভ করা। সংগ্রহের তারিখ ২০১৫-১২-১৩।  আহমেদ, কামার (২০১৩-০৩-০৯)। "Haseeb Ahsan — a man of conviction and self-belief" [হাসিব আহসান — একজন প্রত্যয়ী ও আত্মবিশ্বাসী মানুষ]। ডন (ইংরেজি ভাষায়)। সংগ্রহের তারিখ ২০২৪-০৭-০৮।  "Former Pakistan cricketer Haseeb Ahsan dies" [সাবেক পাকিস্তানি ক্রিকেটার হাসিব আহসান মারা গেছেন]। দ্য ফ্রন্টিয়ার পোস্ট। ২০১৩-০৩-০৮। ২০১৩-০৩-১০ তারিখে মূল থেকে আর্কাইভ করা। সংগ্রহের তারিখ ২০১৩-০৩-০৯।  এফ. পি. রিপোর্ট (২০১৩-০৩-০৯)। "Haseeb Ahsan passes away" [হাসিব আহসান মারা গেছেন]। দ্য ফ্রন্টিয়ার পোস্ট। ২০১৩-০৪-১১ তারিখে মূল থেকে আর্কাইভ করা। সংগ্রহের তারিখ ২০১৩-০৩-০৯।  "PCB condoles the death of Haseeb Ahsan" [হাসিব আহসানের মৃত্যুতে পিসিবি শোক প্রকাশ করেছে]। পাকিস্তান ক্রিকেট বোর্ড। ২০১৩-০৩-০৮। ২০২৪-০৭-০৯ তারিখে মূল থেকে আর্কাইভ করা। সংগ্রহের তারিখ ২০১৩-০৩-০৯।  "CM Punjab condoles death of ex-Test cricketer Haseeb Ahsan" [সাবেক টেস্ট ক্রিকেটার হাসিব আহসানের মৃত্যুতে পাঞ্জাবের মুখ্যমন্ত্রী শোক প্রকাশ করেছেন]। দ্য লাহোর টাইমস। ২০১৩-০৩-০৯। ২০১৩-০৪-১১ তারিখে মূল থেকে আর্কাইভ করা। সংগ্রহের তারিখ ২০১৩-০৩-০৯।  "হাসিব আহসান"। ক্রিকেটআর্কাইভ।  প্রবেশদ্বার:  জীবনী ক্রিকেট পাকিস্তান